**ԱՄՓՈՓԱԹԵՐԹ**

**«ՀԱՅԿԱԿԱՆ ԱՏՈՄԱՅԻՆ ԷԼԵԿՏՐԱԿԱՅԱՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ N 2 ԷՆԵՐԳԱԲԼՈԿԻ ՇԱՀԱԳՈՐԾՄԱՆ ԺԱՄԿԵՏԸ ԵՐԿԱՐԱՑՆԵԼՈՒ ՇԱՀԱԳՈՐԾՄԱՆ ԺԱՄԿԵՏԻ ԵՐԿԱՐԱՑՈՒՄ-2 ՆՊԱՏԱԿՈՎ ԳՈՐԾԸՆԹԱՑ ՍԿՍԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. **ՀՀ արդարադատության նախարարություն** | **08.02.2023թ.** | |
| **27.3/6500-2023** | |
| Ի պատասխան Ձեր՝ 2023 թվականի հունվարի 30-ի թիվ ԳՍ/22.3/1445-2023 գրության՝ կից ներկայացնում ենք «Հայկական ատոմային էլեկտրակայան» փակ բաժնետիրական ընկերության N 2 էներգաբլոկի շահագործման ժամկետը երկարացնելու (ՇԺԵ-2) նպատակով գործընթաց սկսելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության կարծիքը։  **ԿԱՐԾԻՔ**  ««Հայկական ատոմային էլեկտրակայան» փակ բաժնետիրական ընկերության N 2 էներգաբլոկի շահագործման ժամկետը երկարացնելու (ՇԺԵ-2) նպատակով գործընթաց սկսելու մասին» Հայաստանի Հանրապետության կառավարության որոշման նախագծի վերաբերյալ  1. ««Հայկական ատոմային էլեկտրակայան» փակ բաժնետիրական ընկերության N 2 էներգաբլոկի շահագործման ժամկետը երկարացնելու (ՇԺԵ-2) նպատակով գործընթաց սկսելու մասին» Հայաստանի Հանրապետության կառավարության որոշման նախագծի(այսուհետ` Նախագիծ) 1-ին կետով նախատեսվում է սկսել «Հայկական ատոմային էլեկտրակայան» փակ բաժնետիրական ընկերության N 2 էներգաբլոկի շահագործման ժամկետի երկարացման գործընթաց: Նախագծի 2-րդ կետով նախատեսվել են N 2 էներգաբլոկի շահագործման ժամկետի երկարացման ծրագիրը (այսուհետ՝ Ծրագիր) մշակելու և հաստատման ներկայացնելու վերաբերյալ դրույթներ, միաժամանակ սահմանելով, թե ինչ տեղեկություններ պետք է պարունակի այդ Ծրագիրը: Նախագծի նախաբանում որպես լիազորող նորմ հղում են կատարվել հետևյալ նորմերին.  «Էներգետիկայի մասին» օրենքի 5.1-ին հոդվածի 2-րդ մասի բ. ենթակետին, համաձայն որի՝ Հայաստանի Հանրապետության կառավարության լիազորած մարմինն էներգետիկայի բնագավառում՝ մշակում և Հայաստանի Հանրապետության կառավարության հաստատմանն է ներկայացնում իր իրավասությունների շրջանակից բխող՝ էներգետիկայի բնագավառի նորմատիվ իրավական ակտերը, այդ թվում՝ էներգետիկ օբյեկտների շահագործման և անվտանգության կանոններն ու պահանջները:  «Խաղաղ նպատակներով ատոմային էներգիայի անվտանգ օգտագործման մասին» օրենքի 7-րդ հոդվածին, որով սահմանված են Ատոմային էներգիայի օգտագործման բնագավառում Կառավարության իրավասությունները: Նախագծով պարզ չէ, թե նշված հոդվածի որ մասով կամ որ կետով նախատեսված դրույթն է համարվում Նախագծի ընդունման համար լիազորող նորմ:  ՀՀ կառավարության 2021 թվականի հունվարի 14-ի 48-Լ որոշման թիվ 2 հավելվածի 1.2 կետին, որը վերաբերում է Հայաստանի Հանրապետության էներգետիկայի բնագավառի զարգացման ռազմավարական ծրագրի (մինչև 2040 թվականը) իրագործումն ապահովող ծրագիր-ժամանակացույցով՝ մինչև 2022 թվականի դեկտեմբերն իրականացվող 2026 թվականից հետո ատոմակայանի անվտանգ շահագործումը հիմնավորող ուսումնասիրությունների իրականացմանը:  Վերոնշյալ դրույթների կապակցությամբ հարկ է նկատի ունենալ «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետը, համաձայն որի՝ **անհատական իրավական ակտը`** **նորմատիվ իրավական ակտի հիման վրա** և դրան համապատասխան ընդունված գրավոր իրավական ակտ է, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձի կամ անձանց: Նշված դրույթից բխում է, որ անհատական իրավական ակտը կարող է ընդունվել միայն նորմատիվ իրավական ակտի հիման վրա: Տվյալ դեպքում, Նախագծի նախաբանում հղում կատարված լիազորող նորմերը ՀՀ կառավարությանը հնարավորություն չեն տալիս N 2 էներգաբլոկի շահագործման ժամկետն երկարացնելու նպատակով գործընթաց սկսելու, ինչպես նաև Ծրագրում ներառվող տեղեկությունները սահմանելու։  Վերոնշյալը հիմք ընդունելով՝ գտնում ենք, որ Նախագծի ընդունումը հնարավոր է միայն Նախագծի նախաբանում համապատասխան լիազորող նորմերին հղում կատարելու դեպքում։ | Ընդունվել է, խմբագրվել է: |
| Միևնույն ժամանակ, հարկ է նկատի ունենալ, որ խնդրահարույց է Ծրագրի հաստատումն անհատական բնույթի իրավական ակտի հիման վրա: | Ընդունվել է ի գիտություն։  ԾՐԱԳՐԻ հաստատման նպատակով նախապատրաստվող կառավարության որոշման նախագծում, որպես հիմք հղում կկատարվի համապատասխան օրենքի դրույթներին, այլ ոչ անհատական իրավական ակտին։ |
| 2. Նախագծի վերնագրում վերանայման կարիք ունի «(ՇԺԵ-2)» բառը՝ նկատի ունենալով «Նորմատիվ իրավական ակտերի մասին» օրենքի 12-րդ հոդվածի 3-րդ մասը, համաձայն որի՝ **նորմատիվ իրավական ակտերի վերնագրերում արգելվում է կիրառել հապավումներ** **կամ բառերի կրճատումներ**: | Ընդունվել է, խմբագրվել է: |
| **2. ՀՀ ֆինանսների նախարարություն** | **09.02.2023թ.** |
| **01/9-1/1871-2023** |
| Քննության առնելով Ձեր 26.01.2023թ. NԳՍ/22.2/2392-2023 գրությամբ ներկայացված «Հայկական ատոմային էլեկտրակայան» փակ բաժնետիրական ընկերության №2 էներգաբլոկի շահագործման ժամկետը երկարացնելու (ՇԺԵ-2) նպատակով գործընթաց սկսելու մասին» ՀՀ կառավարության որոշման նախագիծը, հայտնում ենք հետևյալը․  Նախագծով առաջարկվում է 2026 թվականից հետո ՀԱԷԿ-ի 2-րդ էներգաբլոկի անվտանգ աշխատանքի շարունակականությունն ապահովելու նպատակով սկսել «Հայկական ատոմային էլեկտրակայան» փակ բաժնետիրական ընկերության երկրորդ էներգաբլոկի շահագործման ժամկետի երկարացման գործընթաց, ինչպես նաև կազմակերպել վերջինիս շահագործման ժամկետը ևս 10 տարով՝ 2026 թվականից մինչև 2036 թվականը երկարացնելու ծրագրի (այսուհետ՝ Ծրագիր) մշակման աշխատանքները՝ հիմք ընդունելով ՀՀ կառավարության 14․01․2021թ․ N48-Լ որոշման N2 հավելվածի 1․2 կետը։  Մինչդեռ համաձայն ՀՀ կառավարության 21.01.2021թ․ N48-Լ որոշման N2 հավելվածի 1․2 կետի, շահագործման ժամկետը ևս 10 տարով հնարավոր կլինի երկարացնել այն դեպքում, եթե *համապատասխան ուսումնասիրությունների* *արդյունքում հիմնավորվի* 2026 թվականից հետո ՀԱԷԿ-ի 2-րդ էներգաբլոկի անվտանգ շահագործումը (վերջնաժամկետ՝ 2022թ. դեկտեմբեր)։  Բացի այդ նույն հավելվածի 1․3-րդ կետի համաձայն, ուսումնասիրությունների արդյունքներով այն հիմնավոր համարվելու դեպքում երկարաձգման աշխատանքների իրականացման համար (վերջնաժամկետ՝ 2026թ. դեկտեմբեր) կպահանջվի լրացուցիչ 150 մլն ԱՄՆ դոլար ներդրում: Մինչդեռ որոշման նախագծով նախատեսվում է հանձնարարել ՀՀ ֆինանսների նախարարին` Ծրագրի մշակման ընթացքում ՀՀ տարածքային կառավարման և ենթակառուցվածքների նախարարություն ներկայացնել ՇԺԵ-2-ի ֆինանսավորման աղբյուրների և մեխանիզմների մասին առաջարկություն՝ Ծրագրում ներառելու նպատակով։  Ելնելով վերոգրյալից, առաջարկում ենք որոշման նախագծի նպատակահարմարությանն անդրադառնալ ՀՀ կառավարության 21.01.2021թ․ N48-Լ որոշման N2 հավելվածի 1․2 կետով նախատեսված ուսումնասիրությունների արդյունքների առկայության պարագայում։ | ՀԱԷԿ-ի №2էներգաբլոկում կատարվել են, մեծածավալ վերազինման և արդիականցման աշխատանքներ, փոխվել են փոխարինման ենթակա սարքավորումները, հետազոտվել չփոխարինման ենթակա սարքավորումները՝ հետագա շահագործման պիտանելության հարցը որոշելու նպատակով։ Իրականցվել է ռեակտորային իրանի թրծաթողման աշխատանքներ, որոնց վերաբերյալ ստացվել են հետագա շահագործման պիտանելիության հավաստումներ մասնագիտացված կազմակերպություններից։ ՀԱԷԿ-ը ստացել է մինչև 2031թ․ շահագործման լիցենզիա։ Մշակվել է շահագործման ժամկետը երկարաձգելու հայեցակարգ, որտեղ նկարագրվում են լրացուցիչ աշխատանքները։ Վերը նշվածը հիմք ընդունելով մշակվել է կառավարության որոշման նախագիծը։  ՀՀ կառավարության 21.01.2021թ․ N48-Լ որոշման N2 հավելվածի 1․3 կետում նշվել է 150 մլն դոլար կանխատեսումային գումար, որը ենթակա է ճշգրտման: Միջոցառումների իրականացման համար նախատեսվող ֆինանսական միջոցների չափի նշումը ռազմավարական ծրագրում պայմանավորված է եղել դրանք նշելու պարտադիր պահանջով: |
| Միաժամանակ ֆինանսավորման աղբյուրների և մեխանիզմների հետ կապված հարցին առաջարկում ենք անդրադառնալ 2024-2026թթ. պետական միջնաժամկետ ծախսերի ծրագրի կազմման գործընթացի շրջանակներում՝ հաշվի առնելով ուսումնասիրությունների արդյունքների գնահատումները և առկա հարկաբյուջետային սահմանափակումները: | Ընդունվել է ի գիտություն:  Սահմանված կարգով կներկայացվի հայտ 2024-2026թթ. պետական միջնաժամկետ ծախսերի ծրագրում ներառելու նպատակով: |
| Ինչ վերաբերվում է Նախագծին, ապա առաջարկում ենք 3-րդ կետում նախատեսել հանձնարարական ՀՀ տարածքային կառավարման և ենթակառուցվածքների նախարարին՝ ՀՀ ֆինանսների նախարարի հետ քննարկել ՇԺԵ-2-ի ֆինանսավորման աղբյուրների և մեխանիզմների մասին հարցը՝ Ծրագրում ներառելու նպատակով։ | Ընդունվել է, խմբագրվել է: |
| **3.** **ՀՀ միջուկային անվտանգության կարգավորման կոմիտե** | **08.02.2023թ.** |
| **01/610/192-2023** |
| ««Հայկական ատոմային էլեկտրակայան» փակ բաժնետիրական ընկերության №2 էներգաբլոկի շահագործման ժամկետը երկարացնելու (ՇԺԵ-2) նպատակով գործընթաց սկսելու մասին» ՀՀ կառավարության որոշման նախագծի (այսուհետ՝ նախագիծ) վերաբերյալ ՀՀ միջուկային անվտանգության կարգավորման կոմիտեն (այսուհետ՝ կոմիտե) առաջարկում է`   * 1-ին կետում «անվտանգ աշխատանքի» բառերը փոխարինել «երկրորդ էներգաբլոկի անվտանգ շահագործումը հիմնավորելու և շահագործման» բառերով․ | Ընդունվել է, խմբագրվել է: |
| * նախագծի 5-րդ կետը շարադրել հետևյալ խմբագրությամբ՝ «5․ Հայաստանի Հանրապետության կառավարության 2012 թվականի օգոստոսի 23-ի «Հայական ԱԷԿ-**ի N 2 էներգաբլոկի շահագործման նախագծային ժամկետի երկարացման նկատմամբ պահանջները** հաստատելու մասին» N 1085-Ն որոշման հավելվածի 8-րդ կետով սահմանված աշխատանքների արդյունքների հիման վրա վերանայել Ծրագիրը, հստակեցնելով Ընկերության **երկրորդ էներգաբլոկի շահագործման ժամկետի համար անհրաժեշտ աշխատանքների և ֆինանսական միջոցների ծավալը։»։** | Ընդունվել է, խմբագրվել է: |
| **Կոմիտեն իր մտահոգությունն է հայտնում նախագծի 2-րդ կետի 2-րդ ենթակետում նշված՝ Ծրագրի մշակման և հաստատման ներկայացնելու երկամսյա ժամկետի վերաբերյալ, հաշվի առնելով իրականացվելիք աշխատանքների բարդությունը և ծավալը։** | Ընդունվել է ի գիտություն։ |
| **4. ՀՀ հանրային ծառայությունները կարգավորող հանձնաժողով** | **02.02.2023թ.** |
| **ԳԲ/34.3-Մ2-6/292-2023** |
| ՀՀ հանրային ծառայությունները կարգավորող հանձնաժողովը «Հայկական ատոմային էլեկտրակայան» ՓԲԸ-ի №2 էներգաբլոկի ժամկետը երկարացնելու (ՇԺԵ-2) նպատակով գործընթաց սկսելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում է հետևյալը․   1. Նախագծի 4-րդ կետով նախատեսված ՇԺԵ-2-ով կատարվող ներդրումների արդյունավետության գնահատումը էլեկտրաէներգետիկական համակարգի նվազագույն ծախսերով զարգացման համատեքստում պետք է ընկած լինի ՀՀ էներգետիկայի բնագավառի զարգացման ռազմավարության հիմքում, որի մշակումը և ՀՀ կառավարության հաստատմանը ներկայացնելը, համաձայն ՀՀ էներգետիկայի մասին օրենքի 5.1 հոդվածի 2-րդ մասի «ա» կետի, ՀՀ կառավարության լիազոր մարմնի իրավասությունն է։ Ուստի, անհրաժեշտ է Նախագծի 4-րդ կետից հանել «, ինչպես նաև կատարվող ներդրումների արդյունավետության գնահատականը էլեկտրաէներգետիկական համակարգի նվազագույն ծախսերով զարգացման համատեքստում» բառերը։ | Ընդունվել է, խմբագրվել է: |
| ՀՀ հանրային ծառայությունները կարգավորող հանձնաժողովը Նախագծի 4-րդ կետով սահմանված «Հայկական ատոմային էլեկտրակայան» ՓԲԸ-ի և վերջնական սպառողների սակագների վրա ՇԺԵ-2-ով նախատեսվող ներդրումների ազդեցությունը կարող է գնահատել միայն նշված ներդրումների մեծության, դրա ֆինանսավորման ձևերի, աղբյուրների և պայմանների վերաբերյալ անհրաժեշտ տեղեկատվություն ստանալուց հետո, հետևաբար անհրաժեշտ է Նախագծում հստակեցնել նշված տեղեկատվությունը հանձնաժողովին տրամադրող մարմինը և ներդրումների ազդեցության գնահատման ժամկետը՝ նշելով, որ այն կիրականացվի նշված տեղեկատվությունն ստանալուց հետո։ | Ընդունվել է, խմբագրվել է: |
| Միաժամանակ, Նախագծի 4-րդ կետում «հանձնաժողովի նախագահին» բառերը անհրաժեշտ է փոխարինել «հանձնաժողովին» բառով՝ հաշվի առնելով ՀՀ հանրային ծառայությունները կարգավորող հանձնաժողովի կոլեգիալ մարմին լինելու հանգամանքը։ | Ընդունվել է, խմբագրվել է: |
| **5. ՀՀ արտաքին գործերի նախարարություն** | **31.01.2023թ.** |
| **1109/4537-2023** |
| Դիտողություններ և առաջարկություններ չունի: |  |
| **6. ՀՀ էկոնոմիկայի նախարարություն** | **16.02.2023թ.** |
| **01/1622-2023** |
| Դիտողություններ և առաջարկություններ չունի։ |  |
| **7. Վարչապետի աշխատակազմի**  **տարածքային զարգացման և շրջակա միջավայրի հարցերի վարչություն** | **03.03.2023թ.** |
| **02/12.2/7644-2023** |
| **ԵԶՐԱԿԱՑՈՒԹՅՈՒՆ**  **«ՀԱՅԿԱԿԱՆ ԱՏՈՄԱՅԻՆ ԷԼԵԿՏՐԱԿԱՅԱՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ N 2 ԷՆԵՐԳԱԲԼՈԿԻ ՇԱՀԱԳՈՐԾՄԱՆ ԺԱՄԿԵՏԸ ԵՐԿԱՐԱՑՆԵԼՈՒ ՇԱՀԱԳՈՐԾՄԱՆ ԺԱՄԿԵՏԻ ԵՐԿԱՐԱՑՈՒՄ-2 ՆՊԱՏԱԿՈՎ ԳՈՐԾԸՆԹԱՑ ՍԿՍԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**  «Հայկական ատոմային էլեկտրակայան» փակ բաժնետիրական ընկերության N 2 էներգաբլոկի շահագործման ժամկետը երկարացնելու շահագործման ժամկետի երկարացում-2 նպատակով գործընթաց սկսելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են մի շարք նկատառումներ, մասնավորապես՝   1. առաջարկում ենք քննարկել Նախագծի 1-ին կետի խմբագրման անհրաժեշտության հարցը՝ հաշվի առնելով այն հանգամանքը, որ շարադրանքից կարելի է ենթադրել, թե Նախագծով նախատեսվում է սկսել ***«Հայկական ատոմային էլեկտրակայան» փակ բաժնետիրական ընկերության*** շահագործման ժամկետի երկարացման գործընթացը: 2. Նախագծի 2-րդ կետի՝ 3. 3-րդ ենթակետում հստակ ամրագրված չէ ՀՀ ֆինանսների նախարարի հետ ՇԺԵ-2-ի ֆինանսավորման աղբյուրների և մեխանիզմների մասին հարցը քննարկելու ժամկետը: 4. 4-րդ ենթակետով նախատեսվում է ՀՀ կառավարության 2012 թվականի օգոստոսի 23-ի «Հայկական ԱԷԿ-ի N 2 էներգաբլոկի շահագործման նախագծային ժամկետի երկարացման նկատմամբ պահանջներըհաստատելու մասին» N 1085-Ն որոշման հավելվածի 8-րդ կետով սահմանված աշխատանքների արդյունքների հիման վրա վերանայել ԾՐԱԳԻՐԸ:   Սույն դրույթը լրացուցիչ պարզաբանման կարիք ունի, քանի որ հասկանալի չէ. արդյո՞ք վերանայումը վերաբերում է նախագծային փուլում գտնվող ծրագրին, թե՞ ՀՀ կառավարության կողմից արդեն իսկ հաստատված ծրագրին:  Միաժամանակ՝ անհրաժեշտ է Նախագծով սահմանել ծրագրի վերանայման ժամկետը: | Ընդունվել է, խմբագրվել է։  Ժամկետ նշելու անհրաժեշտություն չի առաջանում, քանի որ պետք է քննարկման արդյունքներով համապատասխան տեղեկատվությունը ներառվի ԾՐԱԳՐԻ նախագծում մինչև կառավարության հաստատմանը ներկայացնելը։  Ծրագրի հաստատումից հետո այն կվերանայվի ըստ անհրաժեշտության համապատասխան աշխատանքների իրականացումից հետո։ |
| **ՀՀ վարչապետի աշխատակազմի**  **իրավաբանական վարչություն** | **03.03.2023թ.** |
| **02/12.2/7644-2023** |
| **ԵԶՐԱԿԱՑՈՒԹՅՈՒՆ**  **««ՀԱՅԿԱԿԱՆ ԱՏՈՄԱՅԻՆ ԷԼԵԿՏՐԱԿԱՅԱՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ N 2 ԷՆԵՐԳԱԲԼՈԿԻ ՇԱՀԱԳՈՐԾՄԱՆ ԺԱՄԿԵՏԸ ԵՐԿԱՐԱՑՆԵԼՈՒ ՇԱՀԱԳՈՐԾՄԱՆ ԺԱՄԿԵՏԻ ԵՐԿԱՐԱՑՈՒՄ-2 ՆՊԱՏԱԿՈՎ ԳՈՐԾԸՆԹԱՑ ՍԿՍԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ՝ ՆԱԽԱԳԻԾ) ՎԵՐԱԲԵՐՅԱԼ**  Նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման նախագիծը, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝ ներքին կամ անհատական իրավական ակտը ընդունվում է *նորմատիվ իրավական ակտի հիման վրա և դրան համապատասխան*:  Ինչ վերաբերում է նախագծի նախաբանում Խաղաղ նպատակներով ատոմային էներգիայի անվտանգ օգտագործման մասին» օրենքի 7-րդ հոդվածի 1-ին մասի «բ» կետին և Էներգետիկայի մասին» օրենքի 5․1 հոդվածի 2-րդ մասի «բ» կետին արված հղումներին, ապա գտնում ենք, որ վերջիններս չեն կարող սույն որոշման ընդունման իրավական հիմք հանդիսանալ, քանի որ ուղղակիորեն չեն լիազորում կառավարությանը էներգաբլոկի շահագործման ժամկետը երկարացնելու նպատակով գործընթաց սկսելու մասին որոշում կայացնել: | Հաշվի առնելով, որ Հայկական ԱԷԿ-ի 2-րդ էներգաբլոկի շահագործման ժամկետի երկարաձգումը նպատակային և ռազմավարական կարևորության ծրագիր է, ուստի նախագծում նախանշված լիազորող նորմերը բավարար են կառավարության կողմից նման որոշման ընդունման համար։ |